 **บันทึกข้อความ**

**ส่วนราชการ** สน.คท. (กง.จง.) โทร. ๐-๒๒๔๑-๙๐๐๐ ต่อ ๑๕๒4 .

**ที่** มท ๐๘๐๘.๒/ **วันที่** มีนาคม 2565 .

**เรื่อง** รายงานผลการตรวจสอบข้อมูลโครงการ CoST ประจำปีงบประมาณ พ.ศ. 2564 .

เรียนอสถ.

**1. ต้นเรื่อง**

กรมบัญชีกลางได้มีหนังสือ ที่ กค 0419.3/7836 ลงวันที่ 25 กุมภาพันธ์ 2565  
เรื่อง รายงานผลการตรวจสอบข้อมูลโครงการ CoST ประจำปีงบประมาณ พ.ศ. 2564 แจ้งว่า ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ มาตรา ๑๗ วรรคสอง บัญญัติว่า คณะกรรมการ  
ค.ป.ท. อาจกำหนดวิธีการนอกเหนือจากวรรคหนึ่งเพื่ออำนวยความสะดวกให้ภาคประชาชนมีส่วนร่วม  
ในการจัดซื้อจัดจ้างภาครัฐได้ ทั้งนี้ ตามที่คณะกรรมการ ค.ป.ท. ประกาศกำหนดในราชกิจจานุเบกษา ซึ่งต่อมาคณะกรรมการความร่วมมือป้องกันการทุจริต (คณะกรรมการ ค.ป.ท.) ได้ออกประกาศคณะกรรมการความร่วมมือป้องกันการทุจริต เรื่อง โครงการความโปร่งใสในการก่อสร้างภาครัฐ โดยมีผลบังคับใช้ เมื่อวันที่ ๑๒ ตุลาคม ๒๕๖๒ ทำให้หน่วยงานของรัฐที่มีโครงการก่อสร้างตามเกณฑ์ในประกาศดังกล่าว ต้องแจ้งข้อมูลโครงการก่อสร้าง  
ไปยังคณะอนุกรรมการเพื่อส่งเสริมความโปร่งใสในการก่อสร้างภาครัฐ (คณะอนุกรรมการ CoST) ภายใน  
๑๕ วันทำการ นับแต่วันที่ได้รับความเห็นชอบวงเงินงบประมาณ เพื่อคัดเลือกให้เข้าร่วมโครงการความโปร่งใสในการก่อสร้างภาครัฐ (Infrastructure Transparency Initiative: CoST) เป็นประจำทุกปีงบประมาณ  
ซึ่งโครงการก่อสร้างภาครัฐที่ได้รับการคัดเลือกจะต้องเปิดเผยข้อมูล จำนวน ๔๐ รายการข้อมูล ในระบบ CoST ทุกขั้นตอนที่ดำเนินโครงการ โดยจะมีคณะทำงานตรวจสอบข้อมูลดำเนินการตรวจสอบข้อมูลที่เปิดเผย  
ในภาพรวม รวมถึงมีการสุ่มลงพื้นที่โครงการก่อสร้างภาครัฐเพื่อติดตามในเชิงลึก สำหรับในส่วนภูมิภาค คณะอนุกรรมการ CoST ได้มอบหมายให้สำนักงานคลังจังหวัดสุ่มลงพื้นที่ติดตามความคืบหน้าโครงการก่อสร้างภาครัฐภายในจังหวัด เพื่อส่งข้อมูลให้คณะทำงานตรวจสอบข้อมูลรวบรวมและจัดทำรายงานผล  
การตรวจสอบข้อมูลเป็นประจำทุกปีงบประมาณ ซึ่งกรมบัญชีกลางในฐานะฝ่ายเลขานุการคณะกรรมการ  
ค.ป.ท. แจ้งว่า คณะทำงานตรวจสอบข้อมูลได้จัดทำรายงานผลการตรวจสอบข้อมูลโครงการ CoST ประจำปีงบประมาณ พ.ศ. ๒๕๖๔ เรียบร้อยแล้ว โดยสรุปรายละเอียดที่สำคัญได้ ดังนี้

1.๑ ตั้งแต่ปีงบประมาณ พ.ศ. ๒๕๕๘ - ๒๕๖๔ มีโครงการก่อสร้างขององค์กรปกครอง  
ส่วนท้องถิ่นได้รับคัดเลือกให้เข้าร่วมโครงการ CoST จำนวนมากถึง ๑,๒๓๗ โครงการ คิดเป็นร้อยละ ๘๑  
ของโครงการทั้งหมด และได้ดำเนินการเปิดเผยข้อมูลในระบบ CoST แล้ว จำนวน 9๗๐ โครงการ มีดัชนี  
การเปิดเผยข้อมูลอยู่ที่ร้อยละ ๘๑.๖๗

1.๒ คณะทำงานตรวจสอบข้อมูลได้มีข้อเสนอแนะเกี่ยวกับโครงการก่อสร้างขององค์กรปกครองส่วนท้องถิ่น สรุปได้ ดังนี้

1.๒.๑ หน่วยงานเจ้าของโครงการควรมีการเตรียมข้อมูลโครงการก่อสร้างภาครัฐที่จะขอรับ จัดสรรงบประมาณล่วงหน้า เนื่องจากช่วงระยะเวลาการขอรับจัดสรรงบประมาณที่เร่งรัด ทำให้การจัดทำข้อมูลโครงการก่อสร้างภาครัฐอาจขาดความรอบคอบในหลายประเด็น เช่น การกำหนดขอบเขตการดำเนินงาน  
ไม่ครบถ้วนสมบูรณ์และขาดการสำรวจพื้นที่อย่างละเอียดถี่ถ้วน เป็นต้น ซึ่งจะส่งผลกระทบต่อการบริหารสัญญา รวมถึงทำให้โครงการไม่แล้วเสร็จตามกำหนดเวลา

/1.2.2 หน่วยงาน...

- 2 -

1.2.2 หน่วยงานเจ้าของโครงการควรให้ความสำคัญต่อการรับฟังความคิดเห็น  
ของภาคประชาชนตั้งแต่ก่อนจัดทำโครงการก่อสร้างภาครัฐและระหว่างดำเนินการก่อสร้าง เพื่อบรรเทาปัญหาและผลกระทบที่อาจเกิดขึ้นกับประชาชนในพื้นที่ รวมถึงอาจทำให้โครงการไม่แล้วเสร็จตามกำหนดเวลา

1.2.3 หน่วยงานเจ้าของโครงการควรมีการประชาสัมพันธ์ช่องทางการเข้าถึง  
ข้อมูลโครงการก่อสร้างภาครัฐ และช่องทางการแจ้งปัญหาและข้อร้องเรียนเกี่ยวกับโครงการก่อสร้างภาครัฐ  
ให้ประชาชนทราบ รวมทั้งดำเนินการแก้ไขหรือตอบสนองต่อปัญหาและข้อร้องเรียนดังกล่าวด้วย **(เอกสาร 1)**

**2. ข้อกฎหมาย**

2.1 พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 **(เอกสาร 2)**

มาตรา 17 ในการดําเนินการตามมาตรา ๑๖ คณะกรรมการ ค.ป.ท. อาจกําหนด  
ให้มีการจัดทําข้อตกลงคุณธรรมตามโครงการความร่วมมือป้องกันการทุจริตในการจัดซื้อจัดจ้างภาครัฐ  
ตามมาตรา ๑๘ ก็ได้ ทั้งนี้ การจัดซื้อจัดจ้างที่ต้องจัดทําข้อตกลงคุณธรรมดังกล่าวให้เป็นไปตามที่คณะกรรมการ ค.ป.ท. ประกาศกําหนดในราชกิจจานุเบกษา โดยอย่างน้อยให้คํานึงถึงวงเงินของการจัดซื้อจัดจ้าง มาตรการป้องกัน  
การทุจริต การจัดซื้อจัดจ้างที่มีความเสี่ยงต่อการทุจริต และความคล่องตัวในการดําเนินงานของหน่วยงานของรัฐเพื่อประกอบการพิจารณาด้วย

คณะกรรมการ ค.ป.ท. อาจกําหนดวิธีการนอกเหนือจากวรรคหนึ่งเพื่ออํานวยความสะดวกให้ภาคประชาชนมีส่วนร่วมในการจัดซื้อจัดจ้างภาครัฐก็ได้ ทั้งนี้ ตามที่คณะกรรมการ ค.ป.ท. ประกาศกําหนด  
ในราชกิจจานุเบกษา

2.2 ประกาศคณะกรรมการความร่วมมือป้องกันการทุจริต เรื่อง โครงการความโปร่งใส  
ในการก่อสร้างภาครัฐ ลงวันที่ 24 กันยายน 2562 **(เอกสาร 3)**

ข้อ 3 ในประกาศนี้

“โครงการความโปร่งใสในการก่อสร้างภาครัฐ” (Infrastructure Transparency Initiative: CoST) หมายความว่า โครงการที่หน่วยงานของรัฐเจ้าของโครงการก่อสร้างจะต้องเปิดเผยข้อมูลเกี่ยวกับโครงการก่อสร้างสู่สาธารณชนตลอดระยะเวลาที่ดำเนินการโครงการก่อสร้าง โดยมีคณะทำงานตรวจสอบข้อมูลตรวจสอบความถูกต้องของข้อมูลที่เปิดเผย และจัดทำรายงานผลการตรวจสอบข้อมูลที่เสนอต่อคณะอนุกรรมการ เพื่อส่งเสริมความโปร่งใสในการก่อสร้างภาครัฐ ซึ่งทำหน้าที่เป็นกลุ่มผู้มีส่วนได้ส่วนเสีย (Multi-Stakeholder Group: MSG) ซึ่งเป็นกลุ่มตัวแทนของภาครัฐ ภาคเอกชน องค์กรวิชาชีพ และภาคประชาสังคม เพื่อพิจารณาและนำเสนอ  
ต่อคณะกรรมการ ค.ป.ท. เพื่อพิจารณาอนุมัติให้เผยแพร่รายงานต่อสาธารณชน ทั้งนี้ เรียกโดยย่อว่า “โครงการ CoST” ข้อ 4 เมื่อหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อ  
จัดจ้างในแต่ละปีงบประมาณจากหน่วยงานที่เกี่ยวข้องหรือผู้มีอำนาจในการพิจารณางบประมาณแล้ว  
ให้แจ้งข้อมูลโครงการก่อสร้างที่เป็นไปตามหลักเกณฑ์ในข้อ 5 (1) โดยส่งให้คณะอนุกรรมการ CoST  
ภายใน 15 วันทำการ นับแต่วันที่ได้รับความเห็นชอบวงเงินงบประมาณ เพื่อพิจารณาคัดเลือกให้เข้าร่วมโครงการ CoST ทั้งนี้ การแจ้งข้อมูลดังกล่าวให้จัดทำตามแบบท้ายประกาศนี้

ข้อ 5 ให้คณะอนุกรรมการ CoST พิจารณาคัดเลือกโครงการก่อสร้างโครงการหนึ่งโครงการใดที่อยู่ในหลักเกณฑ์ดังต่อไปนี้ให้เข้าร่วมโครงการ CoST

(1) โครงการก่อสร้างที่จะดำเนินการจัดซื้อจัดจ้างในระบบเครือข่ายสารสนเทศของกรมบัญชีกลางที่มีลักษณะ ดังนี้

ฯลฯ

/(1.2) ในกรณี...

- 3 –

(1.2) ในกรณีที่เป็นโครงการก่อสร้างของหน่วยงานราชการส่วนท้องถิ่น  
ต้องมีลักษณะดังนี้

(1.2.1) เป็นโครงการก่อสร้างที่มีงบประมาณสูงสุดขององค์การบริหารส่วนจังหวัด

(1.2.2) เป็นโครงการก่อสร้างที่มีงบประมาณตั้งแต่เจ็ดล้านบาทขึ้นไปของเทศบาล

(1.2.3) เป็นโครงการก่อสร้างที่มีงบประมาณตั้งแต่เจ็ดล้านบาทขึ้นไปขององค์การบริหารส่วนตำบล

(1.2.4) เป็นโครงการก่อสร้างที่มีงบประมาณสูงสุดขององค์กรปกครองท้องถิ่นรูปแบบพิเศษ

ฯลฯ

**3. ข้อพิจารณาและข้อเสนอ**

สน.คท. พิจารณาแล้วเห็นว่า เพื่อให้การดำเนินงานโครงการก่อสร้างขององค์กรปกครองส่วนท้องถิ่นมีความโปร่งใส คุ้มค่า จึงเห็นควรแจ้งข้อเสนอแนะเกี่ยวกับโครงการก่อสร้างขององค์กรปกครอง  
ส่วนท้องถิ่นที่เป็นไปตามหลักเกณฑ์ในประกาศคณะกรรมการความร่วมมือป้องกันการทุจริต เรื่อง โครงการ  
ความโปร่งใสในการก่อสร้างภาครัฐ ลงวันที่ 24 กันยายน 2562 ข้อ 5 (1) ให้องค์กรปกครองส่วนท้องถิ่น  
ถือเป็นแนวทางปฏิบัติ ดังนี้

3.1 องค์กรปกครองส่วนท้องถิ่นควรมีการเตรียมข้อมูลโครงการก่อสร้างภาครัฐที่จะขอรับ จัดสรรงบประมาณล่วงหน้า เนื่องจากช่วงระยะเวลาการขอรับจัดสรรงบประมาณที่เร่งรัด ทำให้การจัดทำข้อมูลโครงการก่อสร้างภาครัฐอาจขาดความรอบคอบในหลายประเด็น เช่น การกำหนดขอบเขตการดำเนินงาน

ไม่ครบถ้วนสมบูรณ์และขาดการสำรวจพื้นที่อย่างละเอียดถี่ถ้วน เป็นต้น ซึ่งจะส่งผลกระทบต่อการบริหารสัญญา รวมถึงทำให้โครงการไม่แล้วเสร็จตามกำหนดเวลา

3.2 องค์กรปกครองส่วนท้องถิ่นควรให้ความสำคัญต่อการรับฟังความคิดเห็นของภาคประชาชนตั้งแต่ก่อนจัดทำโครงการก่อสร้างภาครัฐและระหว่างดำเนินการก่อสร้าง เพื่อบรรเทาปัญหาและผลกระทบ  
ที่อาจเกิดขึ้นกับประชาชนในพื้นที่ รวมถึงอาจทำให้โครงการไม่แล้วเสร็จตามกำหนดเวลา

3.3 องค์กรปกครองส่วนท้องถิ่นควรมีการประชาสัมพันธ์ช่องทางการเข้าถึงข้อมูลโครงการก่อสร้างภาครัฐ และช่องทางการแจ้งปัญหาและข้อร้องเรียนเกี่ยวกับโครงการก่อสร้างภาครัฐ  
ให้ประชาชนทราบ รวมทั้งดำเนินการแก้ไขหรือตอบสนองต่อปัญหาและข้อร้องเรียนดังกล่าวด้วย

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด ทุกจังหวัด  
ที่เสนอมาพร้อมนี้

(นางจิรพัฒน์ เธียรพานิช)

ผอ.สน.คท.

ผอ.กง.จง. ...........................................

หน.ฝ. .................................................

หน.ง. ..................................................

จนท. พิมพ์/ทาน.................................

|  |  |  |  |
| --- | --- | --- | --- |
| ที่ มท 0808.2/วว |  | กรมส่งเสริมการปกครองท้องถิ่น  ถนนนครราชสีมา เขตดุสิต  กทม. 10300 |  |

 มีนาคม 2565

**- สำเนาคู่ฉบับ -**

**าคู่ฉบับ -**

เรื่อง รายงานผลการตรวจสอบข้อมูลโครงการ CoST ประจำปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมบัญชีกลาง ที่ กค 0419.3/7836

ลงวันที่ 25 กุมภาพันธ์ 2565 จำนวน 1 ชุด

ด้วยกรมบัญชีกลางแจ้งว่า ตามพระราชบัญญัติการจัดซื้อจัดจ้างและการบริหารพัสดุภาครัฐ  
พ.ศ. ๒๕๖๐ มาตรา ๑๗ วรรคสอง บัญญัติว่า คณะกรรมการ ค.ป.ท. อาจกำหนดวิธีการนอกเหนือจากวรรคหนึ่งเพื่ออำนวยความสะดวกให้ภาคประชาชนมีส่วนร่วมในการจัดซื้อจัดจ้างภาครัฐได้ ทั้งนี้ ตามที่คณะกรรมการ  
ค.ป.ท. ประกาศกำหนดในราชกิจจานุเบกษา ซึ่งต่อมาคณะกรรมการความร่วมมือป้องกันการทุจริต (คณะกรรมการ ค.ป.ท.) ได้ออกประกาศคณะกรรมการความร่วมมือป้องกันการทุจริต เรื่อง โครงการ  
ความโปร่งใสในการก่อสร้างภาครัฐ โดยมีผลบังคับใช้ เมื่อวันที่ ๑๒ ตุลาคม ๒๕๖๒ ทำให้หน่วยงานของรัฐ  
ที่มีโครงการก่อสร้างตามเกณฑ์ในประกาศดังกล่าว ต้องแจ้งข้อมูลโครงการก่อสร้างไปยังคณะอนุกรรมการ  
เพื่อส่งเสริมความโปร่งใสในการก่อสร้างภาครัฐ (คณะอนุกรรมการ CoST) ภายใน ๑๕ วันทำการ นับแต่วันที่ได้รับความเห็นชอบวงเงินงบประมาณ เพื่อคัดเลือกให้เข้าร่วมโครงการความโปร่งใสในการก่อสร้างภาครัฐ (Infrastructure Transparency Initiative: CoST) เป็นประจำทุกปีงบประมาณ ซึ่งโครงการก่อสร้างภาครัฐ  
ที่ได้รับการคัดเลือกจะต้องเปิดเผยข้อมูล จำนวน ๔๐ รายการข้อมูล ในระบบ CoST ทุกขั้นตอนที่ดำเนินโครงการ โดยจะมีคณะทำงานตรวจสอบข้อมูลดำเนินการตรวจสอบข้อมูลที่เปิดเผยในภาพรวม รวมถึงมีการสุ่มลงพื้นที่โครงการก่อสร้างภาครัฐเพื่อติดตามในเชิงลึก สำหรับในส่วนภูมิภาค คณะอนุกรรมการ CoST ได้มอบหมาย  
ให้สำนักงานคลังจังหวัดสุ่มลงพื้นที่ติดตามความคืบหน้าโครงการก่อสร้างภาครัฐภายในจังหวัด เพื่อส่งข้อมูล  
ให้คณะทำงานตรวจสอบข้อมูลรวบรวมและจัดทำรายงานผลการตรวจสอบข้อมูลเป็นประจำทุกปีงบประมาณ ซึ่งกรมบัญชีกลางในฐานะฝ่ายเลขานุการคณะกรรมการ ค.ป.ท. แจ้งว่า คณะทำงานตรวจสอบข้อมูลได้จัดทำรายงานผลการตรวจสอบข้อมูลโครงการ CoST ประจำปีงบประมาณ พ.ศ. ๒๕๖๔ เรียบร้อยแล้ว โดยสรุปรายละเอียดที่สำคัญได้ว่าตั้งแต่ปีงบประมาณ พ.ศ. ๒๕๕๘ - ๒๕๖๔ มีโครงการก่อสร้างขององค์กรปกครองส่วนท้องถิ่น ได้รับคัดเลือกให้เข้าร่วมโครงการ CoST จำนวนมากถึง ๑,๒๓๗ โครงการ คิดเป็นร้อยละ ๘๑  
ของโครงการทั้งหมด และได้ดำเนินการเปิดเผยข้อมูลในระบบ CoST แล้ว จำนวน 9๗๐ โครงการ มีดัชนี  
การเปิดเผยข้อมูลอยู่ที่ร้อยละ ๘๑.๖๗ และคณะทำงานตรวจสอบข้อมูลได้มีข้อเสนอแนะเกี่ยวกับโครงการก่อสร้างขององค์กรปกครองส่วนท้องถิ่น จำนวน 3 ข้อ รายละเอียดปรากฏตามสิ่งที่ส่งมาด้วย

/กรมส่งเสริม...

- 2 –

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานโครงการก่อสร้างขององค์กรปกครองส่วนท้องถิ่นมีความโปร่งใส คุ้มค่า จึงขอแจ้งข้อเสนอแนะเกี่ยวกับโครงการก่อสร้าง  
ขององค์กรปกครองส่วนท้องถิ่นที่เป็นไปตามหลักเกณฑ์ในประกาศคณะกรรมการความร่วมมือป้องกัน  
การทุจริต เรื่อง โครงการความโปร่งใสในการก่อสร้างภาครัฐ ลงวันที่ 24 กันยายน 2562 ข้อ 5 (1) ดังนี้

1. องค์กรปกครองส่วนท้องถิ่นควรมีการเตรียมข้อมูลโครงการก่อสร้างภาครัฐที่จะขอรับ  
จัดสรรงบประมาณล่วงหน้า เนื่องจากช่วงระยะเวลาการขอรับจัดสรรงบประมาณที่เร่งรัด ทำให้การจัดทำข้อมูลโครงการก่อสร้างภาครัฐอาจขาดความรอบคอบในหลายประเด็น เช่น การกำหนดขอบเขตการดำเนินงานไม่ครบถ้วนสมบูรณ์และขาดการสำรวจพื้นที่อย่างละเอียดถี่ถ้วน เป็นต้น ซึ่งจะส่งผลกระทบต่อการบริหารสัญญา รวมถึงทำให้โครงการไม่แล้วเสร็จตามกำหนดเวลา

2. องค์กรปกครองส่วนท้องถิ่นควรให้ความสำคัญต่อการรับฟังความคิดเห็นของภาคประชาชน  
ตั้งแต่ก่อนจัดทำโครงการก่อสร้างภาครัฐและระหว่างดำเนินการก่อสร้าง เพื่อบรรเทาปัญหาและผลกระทบ  
ที่อาจเกิดขึ้นกับประชาชนในพื้นที่ รวมถึงอาจทำให้โครงการไม่แล้วเสร็จตามกำหนดเวลา

3. องค์กรปกครองส่วนท้องถิ่นควรมีการประชาสัมพันธ์ช่องทางการเข้าถึงข้อมูลโครงการ  
ก่อสร้างภาครัฐ และช่องทางการแจ้งปัญหาและข้อร้องเรียนเกี่ยวกับโครงการก่อสร้างภาครัฐให้ประชาชนทราบ รวมทั้งดำเนินการแก้ไขหรือตอบสนองต่อปัญหาและข้อร้องเรียนดังกล่าวด้วย

จึงเรียนมาเพื่อโปรดทราบ และแจ้งให้องค์กรปกครองส่วนท้องถิ่นถือเป็นแนวทางปฏิบัติต่อไป

ขอแสดงความนับถือ


อธิบดีกรมส่งเสริมการปกครองท้องถิ่น

.



รายงานผลการตรวจสอบ

ข้อมูลโครงการ CoST  
ประจำปีงบประมาณ พ.ศ. 2564

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

รอง อสถ. ...........................................

ผอ.สน.คท. ……………………………………

ผอ.กง.จง. ...........................................

หน.ฝ. .................................................

หน.ง. ..................................................

จนท. ..................................................

พิมพ์/ทาน ..........................................

โทรศัพท์ 0-2241-9000 ต่อ 1524

โทรสาร 0-2241-9049

ไปรษณีย์อิเล็กทรอนิกส์ saraban@dla.go.th